CELEX: 32021D1320
Language: ga
Date: 2021-07-30 00:00:00
Title: Cinneadh (AE) 2021/1320 ón gComhairle an 30 Iúil 2021 lena gceaptar comhalta malartach, arna mholadh ag an bPoblacht Heilléanach, de Choiste na Réigiún

10.8.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 286/16
               
            
         CINNEADH (AE) 2021/1320 ÓN gCOMHAIRLE
         an 30 Iúil 2021
         lena gceaptar comhalta malartach, arna mholadh ag an bPoblacht Heilléanach, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint don togra ó rialtas na Gréige,
         De bharr an mhéid seo a leanas:
         
                     (1)
                  
                  
                     De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil acu sainordú toghchánach in údarás réigiúnach nó áitiúil nó atá freagrach go polaitiúil do thionól tofa.
                  
               
                     (2)
                  
                  
                     An 20 Eanáir 2020, ghlac an Chomhairle Cinneadh (AE) 2020/102 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.
                  
               
                     (3)
                  
                  
                     Tá suíochán comhalta mhalartaigh ar Choiste na Réigiún tagtha chun bheith folamh tar éis bhás Konstantinos TZIOUMIS.
                  
               
                     (4)
                  
                  
                     Mhol Rialtas na Gréige Dimitrios KAFANTARIS, ar ionadaí do chomhlacht réigiúnach é a bhfuil aige sainordú toghchánach in údarás réigiúnach, Δημοτικός Σύμβουλος Δήμος Πύλου-Νέστορος (Comhairleoir Bardasachta, Bardas Pylou-Nestoros), mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,
                  
               TAR ÉIS AN CINNEADH SEO A GHLACADH:
         
            Airteagal 1
            Déantar Dimitrios KAFANTARIS, ar ionadaí do chomhlacht réigiúnach é a bhfuil aige sainordú toghchánach in údarás réigiúnach, Δημοτικός Σύμβουλος Δήμος Πύλου-Νέστορος (Comhairleoir Bardasachta, Bardas Pylou-Nestoros), a cheapadh mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 30 Iúil 2021.
            
               
                  Thar ceann na Comhairle
               
               
                  An tUachtarán
               
               G. DOVŽAN
            
         
         
            (1)  IO L 139, 27.5.2019, lch. 13.
         
            (2)  Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).